AllMusic

AllMusic (בעבר נקרא All Music Guide או AMG) הוא אתר אינטרנט המתמחה במוזיקה. האתר מכיל בסיס נתונים מקוון של מידע על יוצרים, זמרים, אלבומים, סגנונות מוזיקליים ועוד.
מאגר המידע של AllMusic נוסד ב-1991, שנים לפני ה-World Wide Web, והיה זמין לראשונה בפרוטוקול גופר. האתר עלה לרשת האינטרנט בשנת 1995.

האתר מכיל מידע על:
 מידע בסיסי: שמות, ז'אנרים מוזיקליים, יוצרים, זכויות יוצרים, מספר המוצר וכו'
 מידע מפורט: סגנון, אווירה וכו'
 מידע מקושר: אלבומים וזמרים דומים, השפעות וכו'
 מידע עריכתי: ביוגרפיה, סקירה, דירוג וכו'

מאגר המידע של AllMusic נוצר ונערך על ידי צוות עורכים מיומנים בלבד. רשת העורכים כוללת מעל תשע מאות מבקרי מוזיקה אשר סוקרים אלבומים ושירים, וכותבים ביוגרפיות לזמרים וללהקות.

האתר מעיד על עצמו כי ברשותו מאגר השירים הדיגיטליים הגדול בעולם, הכולל שנים עשר מיליון שירים בקירוב, ובנוסף מאגר עטיפות הדיסקים הגדול בעולם, הכולל מעל לתשע מאות אלף סריקות של עטיפות.

ראו גם 
 מומה
 AllMovie

קישורים חיצוניים 

 

אתרי מוזיקה
מאגרי מידע
אתרי אינטרנט שהושקו ב-1995